નોંધઃ અભિમાનપૂર્વક કરેલું કોઈ કર્મ ગમે તેવું સાત્વિક હોય તોયે બંધન કરનારૂં છે તે જ્યારે ઈશ્વરાર્પણબુદ્ધિથી અભિમાન વિના થાય છે ત્યારે બંધનરહિત બને છે. જેનો ‘હું’ શૂન્યતાને પામ્યો છે તેનું શરીર જ માત્ર કામ કરે છે. ઊંઘતા મનુષ્યનું શરીર જ માત્ર કામ કરે છે એમ કહી શકાય. જે કેદી બળાત્કારને વશ થઈ અનિચ્છાએ હળ હાંકે છે તેનું શરીર જ કામ કરે છે. જે સ્વેચ્છાએ ઈશ્વરનો કેદી બન્યો છે તેનું પણ શરીર જ માત્ર કામ કરે છે. કેમ કે તે પોતે શૂન્ય થયો છે. પ્રેરક ઈશ્વર છે. – (૫૦-૫૧)